Прва нишка гимназија

Стеван Сремац

Такмичење из социологије

Тема: **Зависност и друге девијантне**

**и патолошке појаве у вези са интернетом**

Професор: Ученик:

Марина Дејановић Милица Симић

Ниш, 2013. године

Садржај:

**Увод**  ......................................................................................... 3

1. **Опасности по децу на интернету** ..........................................4
   1. Сексуално искоришћавање деце ...............................4
   2. **Насиље преко интернета..................................................5**
2. **(А)Социјалне мреже**....................................................................7
   1. Интернет зависност..........................................................9
   2. Приватност на интернету..............................................11
3. **Крађа идентитета**.....................................................................13

**Закључак**...................................................................................15 **Литература**................................................................................16

**Увод**

''*Интернет је променио наш начин*

*комуникације, начин на који учимо о*

*свету и начин на који водимо наше пословање.*''

Рон Вајден[[1]](#footnote-1)

Појава интернета често се пореди са појавом парне машине и прве индустријске револуције. Запитате ли се икада колико је ваших информација на интернету доступно свим људима овог света? Интернет у почетку и интернет у данашње време се нису много променили, осим, наравно, тога да постоји много шири спектар апликација/друштвених мрежа/форума и разних начина за злоупотребу приватних информација, које ми, упркос томе што знамо у какву потенцијалну опасност се упуштамо, ипак свесно одајемо.

Оно што се раније радило уживо, сада је замењено и олакшано коришћењем интернета. Све информације које одајемо остају на друштвеним мрежама, лако су доступне свима и човек може доста сазнати о некоm другом, а да са њим није проговорио ниједну реч. Друго, интернет ништа не заборавља. Информације које се једном поставе на интернет, тешко се уклањају и губи се контрола над њима, јер интернет све памти.

Интернет је данас постао свакодневица и просечан човек не може замислити дан без слања неколико мејлова, неколико порука преко социјалне мреже или било ког програма за комуникацију путем интернета. Међу корисницима интернета су неретко и деца, која често не знају за све опасности које вребају иза светлеће рекламе за неку игрицу или пријатељске поруке од непознате особе. Најрањивија група су млади у пубертету, односно тинејџери који се у ''сајбер'' авантуре упуштају без много размишљања. У Србији 93% тинејџера користи интернет. Када тинејџер проводи много времена на интернету, његови односи са друштвом и породицом су редуковани.

Јавља се мањак комуникације са родитељима, а нема места ни за учење, спорт, музику, игру, дружење или боравак ван куће. Стручњаци тврде да смањена интеракција са породицом повећава ризик од изолације и појаве депресије која води у девијантно понашање.

Анонимност и слобода омогућавају детету да се представи у другачијем светлу, сакрије реални, а направи виртуелни идентитет (нема страха од критике, омаловажавања, процене...)

1. **OПАСНОСТИ ПО ДЕЦУ НА ИНТЕРНЕТУ**

**1.1. Сексуално искоришћавање деце**

Сваки пут када се дете повеже на мрежу, постоји реалан ризик да наиђе на нелегалан садржај који је непримерен његовом узрасту, а притом може и да га застраши и узнемири. Тај материјал је обично порнографске природе, насилне садржине или подстиче на деструкцију и аутодеструкцију. Једна од највећих опасности које вребају на интернету, а тичу се малолетника, јесте педофилија. Наравно, интернет не користе само одрасли, већ је и деци све већа активност у последње време ''сурфовање'', што значи да их треба адекватно заштитити. Постоје два начина да свако дете потенцијално буде дотакнуто и повређено дечјом порнографијом. Као ненамерни посматрачи, претраживајући интернет странице или и сами као субјекти, жртве злостављача забележене на фотографијама и филмовима, а потом објављени на интернету. Деца тако могу бити изложена педофилији неким обликом текста, цртежа или комуникацијом преко "chat room-a". IRC (Internet relay chat) омогућава на посебан начин претњу деци, због тога што корисници, скривени иза лажног идентитета и година, долазе у директан контакт са њима. Нису им потребне никакве додатне компјутерске вештине, јер интернет омогућава једноставно претраживање и лако коришћење. Користећи форуме (chat rooms) траже потенцијалне жртве и покушавају да их примаме на евентуални сусрет. Са дететом, још увек неупућеним у негативне стране провођења времена на интернету, лако ступају у контакт, придобијају дететово поверење, прикупљају његове податке и нађу начин да га увуку у сексуалне активности. Искуства полиције потврђују да педофили успевају да прикрију своје злочине и због затворености средине, неспремности да се о педофилији отворено говори, а посебно манипулишући осећањем срамоте која се јавља код жртава.

**1.2. Насиље преко интернета**

**(сyberbullying)**

**Насиље преко интернета или ''сyberbullying’' је појам који означава сваку комуникацијску активност која је штетна, било по појединца или по друштво. Тако дете или тинејџер може бити изложен вршњачком насиљу. Починитељ може деловати директно или преко посредника, где је идентитет сакривен, а где може бити укључена и нека старија особа са лошим намерама. Вршњачко насиље подразумева и нападе на приватност, узнемиравање, ухођење, ширење увредљивих коментара. Иако је спроведено мало истраживања на тему вршњачког насиља путем интернета, резултати су врло занимљиви. Наиме, у Европи, чак 18% деце узраста од 12 до 14 година је било жртва неког облика насиља на интернету, а 11% њих се изјаснило као ''интернет насилници''. Од деце која су била изложена учесталом насиљу на интернету, њих 62% је изјавило како је насилник био њима позната особа или чак друг/другарица из разреда. Уз то, девојчице су жртве, али и чешћи насилници на интернету. (**<http://www.poliklinika-djeca.hr/publikacije/nasilje-preko-interneta/>**).**

**Разлози за узнемиравање могу бити различите природе, али сви они једнако лоше утичу на стање појединца коме су претеће поруке упућене. Он се изолује, повуче у себе, никоме не говори о свом проблему, а није редак случај да све то злостављање и тортура повуче за собом и неке катастрофалне последице, као што је самоубиство.**

**Најпознатији случај је случај младе тинејџерке Меган Мејер из О'Фалона, Мисури, која је са само 13 година доживела злостављање и уцењивање преко интернета. Наиме, она је била регистрована на друштвеној мрежи званој MySpace и ступила у контакт са непознатим момком који се представљао као Џош. Након дуготрајног дописивања, упознавања те особе и дељења веома приватних информација, Меган је добила поруку са овим садржајем: ''Сви у О'Фалону знају ко си ти. Ти си лоша особа и сви те мрзе. Желим ти одвратан живот. Свет би био лепше место да нема тебе.'' Испоставило се да је Џош у ствари била женска особа, и то мајка њене добре другарице.** Меган је након ове поруке пронађена у својој соби, обешена. (http://en.wikipedia.org/wiki/Suicide\_of\_Megan\_Meier).

**Неки од начина на које се уцењују и повређују вршњаци:**

* **шире лажне приче и трачеве о жртви;**
* **обмањују људе како би им они открили своје приватне информације;**
* **шаљу злонамерне текстуалне поруке;**
* **објављују слике жртве на социјалне мреже или блогове;**
* **уцењују жртву разним приватним садржајима.**

Друштвена мрежа Фејсбук (Facebook) је у процесу развоја технологије која би омогућила деци млађој од 13 година да поседују Фејсбук налог, али да се морају повезати са налозима својих родитеља. То би, измећу осталог, значило да родитељи могу да контролишу са ким се спријатељују њихова деца и које апликације користе. Процењује се да Фејсбук, упркос прописаној старосној граници за коришћење друштвене мреже, тренутно има око 7,5 милиона корисника млаћих од 13 година и 5 милиона корисника млаћих од 10 година. Мећутим, Фејсбук ће покушати да заштити своје кориснике узраста од 13 до 17 година новом апликацијом за претрагу тако што ће њихов узраст бити видљив само њиховим пријатељима и њиховим вршњацима. На пример, уколико нека старија особа покуша да пронаће шеснаестогодишњакиње, та претрага ће бити безуспешна.

**Жртве злостављања се не смеју затварати у себе, већ поделити свој проблем са својим најближима и заједно са њима потражити начин за решавање овог проблема. С друге стране, родитељи би деци требало да пруже пуну подршку и покажу иницијативу да се оно што је спорно и реши, а не да посматрају то као дечију игру која ће убрзо проћи. Такође, треба им објаснити да не треба веровати особама које су тек упознали и о којима не знају ништа, исто тако да своје приватне информације никоме не одају, јер тај неко то може употребити против њих. Скептичност је опрез – податке које корисник прочита на друштвеној мрежи потребно је размотрити са великом дозом опрезности.**

**Други корисници могу приказати лажне податке о себи**. Корисник треба да покуша да одреди аутентичност сваке информације. **Морају бити веома пажљиви и опрезни, јер опасности вребају са свих страна.**

1. **(А)СОЦИЈАЛНЕ МРЕЖЕ**

**Током протеклих неколико година, бележи се константно и значајно повећање удела интернета у свакодневној комуникацији. Оваквом тренду доприноси и експанзија друштвених мрежа, које су у последњих неколико година промениле не само начин комуницирања и пословања, већ и технике учења и истраживања. Интернет сервиси за друштвено умрежавање су сајтови чији је циљ креирање интернет заједница људи који имају заједничка интересовања и активности, или који су заинтересовани за истраживање интересовања и активности других. На овим сајтовима корисници се друже, праве своје профиле, додају пријатеље, учлањују се у групе, итд.**

Први међу блоговима се појавио **Friendster, који је означио прекретницу у развоју друштвених мрежа. Затим долазе на ред MySpace и Facebook, а тада и корисници из Србије почињу да масовно отварају своје налоге. Развој друштвених мрежа се наставља новим генерацијама блогова (Twitter, Tumblr), мрежама за пословну употребу (LinkedIn, Xing), као и геолокацијским мрежама за мобилне урећаје (Foursquare, Gowalla).**



Хронолошки приказ развоја познатијих друштвених мрежа

(http://www.e-drustvo.org/proceedings/YuInfo2012/html/pdf/385.pdf)

**Србија је са 3,5 милиона корисника Фејсбука прва у региону, а у свету постоји милијарду Фејсбук корисника. Друштвене мреже човеку олакшавају живот, комуникацију са људима, добијање значајних информација, али упркос свим одличним предностима интернета и друштвених мрежа, постоје и оне лоше особине, које се код многих корисника јављају, а да се на њих дуго и не обраћа пажња. Према недавно спроведеним истраживањима од стране Друштва психолога Србије, корисници социјалних мрежа су се изјаснили да је то што наизглед имају чест контакт са блиским особама, у ствари само привид, а да су се чешће виђали пре него што су остварили контакт на мрежи.**

**2.1. Интернет зависност**

**Типови зависности:**

* зависност од сајбер веза (особе компулсивно започињу нове, виртуелне, а запостављају старе везе);
* сајбер сексуална зависност;
* играње игрица онлајн;
* компулсивна онлајн куповина;
* зависност од информативне технологије(мора се поседовати најсавременија верзија нечега);
* мешовити тип.

**Ово је најчешћа, а може се с правом рећи и најгора особина коришћења интернета, између осталог и социјалних мрежа. У почетку све то изгледа као разонода, одмор од обавеза или убијање времена, али врло брзо све то преко навике прерасте у праву зависност која може бити врло опасна. Интернет зависност је психички поремећај који се манифестује као опсесивна жеља да се на интернету проводи много времена (више од 3-4 сата). Овај поремећај је 1995. године описао психијатар Иван Голдберг, а данас је већ, по америчкој класификацији поремећаја** (DSM-V), овај феномен увршћен у посебну категорију дигиталних поремећаја (поред злоупотребе мобилних телефона, компјутера и игрица).

Када кажемо зависност, најчешће помислимо на зависност од друштвених мрежа. Истраживања су показала да то јесте случај, и да највише зависника има управо од Фејсбука, Твитера и сл, а за њима долазе онлајн игрице, онлајн куповина, итд. Зависност од интернета се сматра поремећајем контроле импулса (особа не уме да обузда своју жудњу ни време на интернету, 4-6 сати слободног времена).

Знаци код особе који нам могу указати да је она зависна од интернета:

* повећана толеранција (све више времена проводи на интернету);
* губитак интересовања за дешавања око себе;
* апстиненцијални синдром (када особа није на интернету, јавља се анксиозност, опсесивне мисли, агитација, премор...);
* осећање умора и нервозе док је ‘offline’;
* интернет користи упркос увида да има проблем (осећање кривице, депресија, страхови);
* упорно се крије истина о времену проведеном на интернету;
* неуспешни покушаји контролисања коришћења интернета;

Човек мора бити свестан основних симптома и количине времена које проводи на интернету. Након констатације да проблем ипак постоји, требало би да пронађе прави узрок оваквог понашања и да осмисли начин за превазилажење тог проблема, а не да од њега бежи. Зависник треба да преузме кораке ка самосталном лечењу, ако је то могуће. Треба постепено смањивати коришћење интернета до прихватљиве количине времена. Не препоручује се метода ''све или ништа'', већ постепено одвикавање.

**2.2. Приватност на интернету?**

Интернет приватност укључује право на личне информације у вези са чувањем, употребом, обезбеђењем од трећих лица и приказивање личних информација преко интернета. Интернет приватност представља огранак компјутерске приватности. Велики број експерата из области безбедности и приватности верују да приватност не постоји; „Приватност је мртва – преболите то“,  према мишљењу Стивa Рамбама, приватног детектива у области интернет приватности. Приватност на друштвеним мрежама је мит који постоји само у дигиталним правилима приватности. Чињеница је да данас све што је приватно једним кликом може постати веома јавно. Питања безбедности коришћења и питања приватности су потпуно две различите ствари. Безбедносни проблем се јавља када [хакер](http://sr.wikipedia.org/wiki/%D0%A5%D0%B0%D0%BA%D0%B5%D1%80) добија неовлашћени приступ сајту који је заштићен неким од кодираних или писаних језика. Питање приватности, које укључује неоправдан приступ приватним информацијама, не мора да укључује безбедносне повреде. Неко једноставно може да добије приступ поверљивим [информацијама](http://sr.wikipedia.org/wiki/%D0%98%D0%BD%D1%84%D0%BE%D1%80%D0%BC%D0%B0%D1%86%D0%B8%D1%98%D0%B0) гледајући док откуцавате [лозинку](http://sr.wikipedia.org/wiki/%D0%9B%D0%BE%D0%B7%D0%B8%D0%BD%D0%BA%D0%B0). Ипак, потенцијална штета појединачног корисника заправо се своди на то колико се корисник ангажује на друштвеним мрежама, као и на количину информација коју је корисник спреман да дели на мрежи. Другим речима, много је више вероватно да ће корисник са, на пример, 900 пријатеља и још 60 групних чланстава на [Фејсбуку](http://sr.wikipedia.org/wiki/%D0%A4%D0%B5%D1%98%D1%81%D0%B1%D1%83%D0%BA) бити оштећен кршењем приватности него неко ко такође има отворен налог на тој друштвеној мрежи, али једва да и користи сајт.

Проблеми приватности са услугама које пружају друштвене мреже постали су контроверзни и добили још више публицитета од стварања и повећавања популарности сајтова за друштвено умрежавање. Један бугарски блогер је за само 5 долара купио списак информација о чак 1 милион корисника Фејсбука, а оваква лакоћа приступа приватним информацијама корисника је омогућена разним апликацијама на које корисници и не обраћају пажњу, а користе их.

Најчешће су угрожени и изложени злоупотреби информација:

* појединци -  [корисници](http://sr.wikipedia.org/w/index.php?title=%D0%9A%D0%BE%D1%80%D0%B8%D1%81%D0%BD%D0%B8%D0%BA&action=edit&redlink=1) [интернета](http://sr.wikipedia.org/wiki/%D0%98%D0%BD%D1%82%D0%B5%D1%80%D0%BD%D0%B5%D1%82), посебно корисници [е-поште](http://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%BE%D0%BD%D1%81%D0%BA%D0%B0_%D0%BF%D0%BE%D1%88%D1%82%D0%B0) и [е-конференције](http://sr.wikipedia.org/w/index.php?title=%D0%95-%D0%BA%D0%BE%D0%BD%D1%84%D0%B5%D1%80%D0%B5%D0%BD%D1%86%D0%B8%D1%98%D0%B5&action=edit&redlink=1), [телекомуникационог сектора](http://sr.wikipedia.org/wiki/%D0%A2%D0%B5%D0%BB%D0%B5%D0%BA%D0%BE%D0%BC%D1%83%D0%BD%D0%B8%D0%BA%D0%B0%D1%86%D0%B8%D1%98%D0%B5) посебно интегралних мрежа, [дигиталних услуга](http://sr.wikipedia.org/w/index.php?title=%D0%94%D0%B8%D0%B3%D0%B8%D1%82%D0%B0%D0%BB%D0%BD%D0%B8%D1%85_%D1%83%D1%81%D0%BB%D1%83%D0%B3%D0%B0&action=edit&redlink=1), корисници [онлајн услуга](http://sr.wikipedia.org/w/index.php?title=%D0%9E%D0%BD%D0%BB%D0%B0%D1%98%D0%BD_%D1%83%D1%81%D0%BB%D1%83%D0%B3%D0%B5&action=edit&redlink=1), [веб страница](http://sr.wikipedia.org/wiki/%D0%92%D0%B5%D0%B1-%D1%81%D1%82%D1%80%D0%B0%D0%BD%D0%B8%D1%86%D0%B0);
* [малолетници](http://sr.wikipedia.org/wiki/%D0%9C%D0%B0%D0%BB%D0%BE%D0%BB%D0%B5%D1%82%D0%BD%D0%B8%D0%BA) и
* „обични“ појединци о којима се стварају [базе података о личности](http://sr.wikipedia.org/w/index.php?title=%D0%91%D0%B0%D0%B7%D0%B5_%D0%BF%D0%BE%D0%B4%D0%B0%D1%82%D0%B0%D0%BA%D0%B0_%D0%BE_%D0%BB%D0%B8%D1%87%D0%BD%D0%BE%D1%81%D1%82%D0%B8&action=edit&redlink=1)

Заштита приватности корисника друштвене мреже, исто као и података које је корисник поставио на друштвену мрежу, мора бити примерено осигурана. Корисници често могу и сами, услед непажње, компромитовати свој профил или открити своје осетљиве податке. Корисник не би смео откривати информације које га могу угрозити на било који начин (попут адресе становања или дневне рутине). Уколико познаници прикажу информације о кориснику, корисник се мора уверити да га те информације не угрожавају, тј. да не нарушавају његову приватност. Интернет је јавни ресурс – на свом профилу корисник не би требало да приказује податке или медије које не жели открити ширем кругу људи (познатих или непознатих). Важно је напоменути да када једном подаци буду постављени на веб странице друштвене мреже, не могу се повући или избрисати. Иако их корисник избрише са свог профила, постоји велика вероватноћа да су ти подаци остали сачувани у приручној меморији (енг. cache), на рачунару неког другог корисника или архиви података друштвене мреже.



1. **КРАЂА ИДЕНТИТЕТА**

Крађа идентитета на интернету је врста преваре којом се од корисника рачунара путем лажне поруке [е-поште](http://sr.wikipedia.org/wiki/%D0%95%D0%BB%D0%B5%D0%BA%D1%82%D1%80%D0%BE%D0%BD%D1%81%D0%BA%D0%B0_%D0%BF%D0%BE%D1%88%D1%82%D0%B0) или [веб-сајта](http://sr.wikipedia.org/wiki/%D0%92%D0%B5%D0%B1-%D1%81%D0%B0%D1%98%D1%82) сазнају лични и финансијски подаци. Крађа идентитета на интернету се разликује од обичне крађе идентитета на неколико начина. Обична крађа идентитета се дешава након што је некоме нешто физички украдено као на пример новчаник сa кредитним картицама и возачком дозволом, док крађа идентитета на интернету може бити много разорнија него конвенционалне крађе идентитета, јер је већина [жртава](http://sr.wikipedia.org/wiki/%D0%96%D1%80%D1%82%D0%B2%D0%B0) крађе идентитета на [интернету](http://sr.wikipedia.org/wiki/%D0%98%D0%BD%D1%82%D0%B5%D1%80%D0%BD%D0%B5%D1%82) потпуно несвесна да је нешто украдено од њих док не буде прекасно. Тринаест процената корисника је било жртва крађе идентитета, а често се дешава да то буде урађено преко друштвених мрежа, отварањем лажних профила и обмањивањем људи.

Крађа идентитета на интернету се може извршити на више начина од којих су најчешћи:

* путем електронске поште или ћаскањем (енг. [phishing](http://sr.wikipedia.org/wiki/Phishing)); то је чин слања е-поруке кориснику у којем се лажно тврди да га шаље легитимно [предузеће](http://sr.wikipedia.org/wiki/%D0%9F%D1%80%D0%B5%D0%B4%D1%83%D0%B7%D0%B5%D1%9B%D0%B5) у покушају да преваре примаоца поруке, да им преда своје личне, приватне информације које ће касније бити кориштене за крађу идентитета.
* путем злонамерног софтвера (нпр. [тројански коњи](http://sr.wikipedia.org/wiki/%D0%A2%D1%80%D0%BE%D1%98%D0%B0%D0%BD%D1%81%D0%BA%D0%B8_%D0%BA%D0%BE%D1%9A), [spyware](http://sr.wikipedia.org/wiki/Spyware)…) лопови могу да дођу до жељених информација од жртве и коришћењем злонамерног софтвера као што су [тројански коњи](http://sr.wikipedia.org/wiki/%D0%A2%D1%80%D0%BE%D1%98%D0%B0%D0%BD%D1%81%D0%BA%D0%B8_%D0%BA%D0%BE%D1%9A) који служе да са жртвиног рачунара покупе лозинке, корисничка имена и бројеве кредитних картица које користе на рачунару и пошаљу их назад до лопова.

Заштита података о личности је један од најзначајнијих и најделикатнијих [проблема](http://sr.wikipedia.org/wiki/%D0%9F%D1%80%D0%BE%D0%B1%D0%BB%D0%B5%D0%BC) са којима је суочено модерно друштво. Све већа доступност података доводи до повећања могућности њихове злоупотребе. Злоупотреба је коришћење података у недозвољене и нелегитимне сврхе, односно сваки догађај везан за податке због којих је субјекат претрпео или могао да претрпи губитак. Чињеница је да људи откривају превише информација које су наизглед баналне, али у стварности тако само олакшавају онлајн-лоповима крађу њихових информација. Последњих година повећана је активност у области правне регулативе заштите података о личности и Србија је усвојила нови [Закон о заштити података о личности](http://sr.wikipedia.org/w/index.php?title=%D0%97%D0%B0%D0%BA%D0%BE%D0%BD_%D0%BE_%D0%B7%D0%B0%D1%88%D1%82%D0%B8%D1%82%D0%B8_%D0%BF%D0%BE%D0%B4%D0%B0%D1%82%D0%B0%D0%BA%D0%B0_%D0%BE_%D0%BB%D0%B8%D1%87%D0%BD%D0%BE%D1%81%D1%82%D0%B8&action=edit&redlink=1)  2008. године. Битно је не откривати превише информација које су небитне и контролисати информације које су доступне осталим корисницима интернета, податке давати у оној мери која је потребна да би се испунила сврха у коју се прикупљају.

Примена одговарајућих ставки за приватност – већина корисника не искоришћава пуни потенцијал поставки за приватност на друштвеним мрежама. Подразумеване (eng. default) поставке на неким друштвеним мрежама омогућавају свим корисницима да виде профил. У подешавањима је могуће поставити врсту профила на приватни како би га видели само корисници са листе пријатеља. Међутим, и уз примену поставки за приватност, неке информације о кориснику могу бити откривене, стога је важно пажљиво одабрати информације које ће бити постављене на профил.

**Закључак**

Интернет је постао неизоставни део свакодневице, као и друштвене мреже, које окупљају велики број корисника на једном месту. Човек је друштвено биће и природно је да непрестано шири број познаника путем директног контакта или веб страница и сл. Друштвене мреже омогућавају појединцима неку врсту анонимности при контакту са другим особама. Једноставност и лакоћа при приступању непознатој особи никада нису биле доступније. Због опасности које прете корисницима друштвених мрежа, треба обратити пажњу на откривање велике количине приватних и поверљивих информација.

У Србији је 2009. године покренута иницијатива ''Заштитимо децу на интернету'', која се бави едукацијом родитеља, професора и деце и бори за одржавање сигурности деце на интернету, а 2010. године почела са спровођењем полицијска акција ''Армагедон'' која се бори за спречавање ширења дечје порнографије. Против свих ових проблема се боре разне светске организације, као што су Save the Children, Insafe, Safe Kids, итд. Седмог фебруара се и у Србији обележава Дан безбедног интернета.

Пре свега је битно добро се информисати, а затим информисати и младе како у будућности не би дошло до непријатних ситуација и проблема. Свако је одговоран за своје поступке, али када је некоме потребна помоћ, не треба му је ускраћивати, већ се заједно борити. Коришћењем друштвених мрежа, сваки корисник се свесно одриче дела своје приватности, па је важно квалитетно проценити да ли би вас неки подаци могли на било који начин угрозити, па према томе и објављивати или не информације о себи на некој од социјалних мрежа.

**Литература**

* [www.e-drustvo.org](http://www.e-drustvo.org)
* [www.informacija.rs](http://www.informacija.rs/Drustvene-mreze/)
* [www.planeta.org](http://www.planeta.org)
* www.poliklinika-djeca.hr
* [www.readwrite.com](http://www.readwrite.com)
* www.wikipedia.com

1. Сенатор САД-а за Орегон [↑](#footnote-ref-1)